Príloha č. 1

OPIS PREDMETU ZÁKAZKY

1. **Špecifikácia požiadavky:**

Predmetom zákazky je zabezpečenie ekologickej likvidácie odpadových vôd z objektov MV SR na území SR. Zákazka sa delí na časti podľa samosprávnych krajov. Predmetom zákazky je zabezpečenie celej agendy v súvislosti s likvidáciou odpadových vôd a zahŕňa: pristavenie vozidla dodávateľa, odťah odpadovej vody, , preprava na ekologickú likvidáciu, zaslanie potvrdenia o množstve a spôsobe likvidácie odpadovej vody a fakturáciu poskytnutých výkonov 1x mesačne. Obstarávateľ očakáva dodanie služby k objektom MV SR podľa objednávok obstarávateľa, najmä z objektov špecifikovaných v prílohe. Jedná sa najmä o žumpy a v prípade potreby aj prečerpávacie stanice a  ČOV. V prípade prevzatia nového objektu sa objekt po vzájomnej dohode zmluvných strán pridá dodatkom k zmluve. Záväzná je cena za m3 v samosprávnom kraji. Limitujúcim parametrom je cena. Zmluva sa uzatvára na 48 mesiacov alebo do vyčerpania finančného limitu podľa toho, ktorá zo skutočností nastane skôr.

Cena vychádza z jednotkovej ceny v EUR/m3, cena zahŕňa všetky poplatky spojené s realizáciou zákazky vrátane dopravy. Cena za poskytnuté služby bude fakturovaná na základe skutočných objemov, ktoré poskytovateľ dokladuje potvrdením z odovzdania na likvidáciu. Prevzatie od objednávateľa sa potvrdí na mieste s približným odhadom objemu z merača na cisterne dodávateľa. Akékoľvek ostatné poplatky a výdavky znáša poskytovateľ.